**ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης - Συγγραφή Υποχρεώσεων**

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ**  **ΓΕΝΙΚΗ Δ/ΝΣΗ ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ,**  **ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ**  **Δ/ΝΣΗ TΕΧΝΙΚΩΝ ΕΡΓΩΝ Π.Ε. ΕΥΡΥΤΑΝΙΑΣ**  **ΤΜΗΜΑ ΔΟΜΩΝ ΠΕΡΙΒΑΛΛΟΝΤΟΣ** | Τίτλος Παροχής Υπηρεσίων :  **«Συντήρηση-καθαρισμός ρεμάτων Π.Ε. Ευρυτανίας»**  Αρ. Μελέτης **: Φ 18/2024** |

**ΤΕΧΝΙΚΗ ΠΕΡΙΓΡΑΦΗ**

Αντικείμενο της παρούσας είναι η περιγραφή των εργασιών που προγραμματίζονται να υλοποιηθούν, σε υδατορέματα της ΠΕ Ευρυτανίας για την συντήρηση της υδραυλικής τους διατομής.

1. **ΤΕΚΜΗΡΙΩΣΗ ΣΚΟΠΙΜΟΤΗΤΑΣ ΕΡΓΟΥ**

Στόχος της παρεχόμενης υπηρεσίας είναι η συντήρηση και αποκατάσταση της παροχετευτικότητας των υδατορεμάτων σε κρίσιμα σημεία κατά την εκτίμηση της Δ/νση Τεχνκών Έργων ΠΕ Ευρυτανίας και την πρόληψη και αντιπλημμυρική προστασία της περιοχής επέμβασης.

1. **ΠΕΡΙΓΡΑΦΗ ΕΡΓΑΣΙΩΝ**

Με την παρούσα μελέτη προβλέπεται η υλοποίηση εργασιών για τη συντήρηση των υφιστάμενων αντιπλημμυρικών έργων, την απομάκρυνση απορριμμάτων, μπαζών ή βλάστησης από την κοίτη των υδατορεμάτων, την άρση προσχώσεων -απομάκρυνση φερτών κάτω από τεχνικά έργα διάβασης υδατορέματων (οδικές γέφυρες), συμπεριλαμβανομένου και τμήματος συναρμογής με την εκατέρωθεων κοίτη.

Οι θέσεις των προς καθαρισμό ρεμάτων περιγράφονται ενδεικτικά και όχι περιοριστικά παρακάτω ως εξής:

1. «ΚΕΔΡΟΡΕΜΑ»
2. «ΚΛΑΥΣΙ -ΓΑΒΡΟΣ»
3. «ΤΕΜΠΛΑ»
4. «ΚΡΥΟΝΕΡΙ»
5. «ΚΑΤΩ ΠΟΤΑΜΙΑ»
6. «ΓΕΦΥΡΑ ΔΟΜΝΙΣΤΑΣ»
7. «ΔΙΠΟΤΑΜΑ»
8. «ΒΕΡΝΙΚΟ»
9. «ΜΕΓΔΟΒΑ»

10. «ΣΑΡΚΙΝΗ»

Οι θέσεις επέμβασης θα καθορίζονται επί τόπου από το Τμήμα Δομών Περιβάλλοντος της Δ/νσης Τεχνικών Έργων της ΠΕ Ευρυτανίας σύμφωνα με τις συνημμένες οριζοντιογραφίες, τις ποσότητες των προσχώσεων- φερτών και τις λοιπές τρέχουσες ανάγκες.

Οι εργασίες δεν θα είναι συνεχείς, αλλά θα εκτελούνται ύστερα από εντολή της Υπηρεσίας, στην οποία θα καθορίζονται τα τμήματα των ρεμάτων όπου θα γίνουν εργασίες καθαρισμού. Για τον λόγο αυτόν ο ανάδοχος δεν θα έχει υποχρέωση να καταθέσει συνολικό χρονοδιάγραμμα υπηρεσιών.

Τα προϊόντα καθαρισμού - φερτά υλικά που θα προκύψουν από την εκτέλεση των παραπάνω εργασιών ανήκουν στο Ελληνικό Δημόσιο και θα απομακρύνονται - εναποτίθενται σε χώρους που θα έχουν υποδειχθεί από τις αρμόδιες αρχές (συνεννόηση με την Κτηματική Υπηρεσία Ευρυτανίας), με μέριμνα και δαπάνες του αναδόχου. Ο ανάδοχος θα αμείβεται με τις αντίστοιχες τιμές μονάδος εργασιών της μελέτης οι οποίες περιλαμβάνουν μεταφορά σε οποιαδήποτε απόσταση. Όπου είναι εφικτό, θα γίνεται παράπλευρη απόθεση των προϊόντων καθαρισμού εκτός της κοίτης του ρέματος και σε ικανή απόσταση από την όχθη.

Μετά την ολοκλήρωση των σχετικών εργασιών καθαρισμού του υδατορέματος ή και κατά την διάρκεια αυτών (εφόσον είναι εφικτό), η Κτηματική Υπηρεσία δύναται να διαθέσει τα φερτά υλικά σύμφωνα με τις οδηγίες για τη διάθεση-διαχείριση προϊόντων αμμοληψίας στο πλαίσιο καθορισμού και κατασκευής αναγκαίων αντιπλημμυρικών έργων σε ορεινές και πεδινές κοίτες (σχετ. το υπ’ αριθμ. πρωτ. 103386 ΕΞ 2021/31-08-2021 έγγραφο της Γενικής Δ/νσης Δημόσιας Περιουσίας και Κοινωφελών Περιουσιών του Υπουργείου Οικονομικών)

Σε περίπτωση που τα προϊόντα εκσκαφής ή καθαρισμού δεν μπορούν να διατεθούν διαφορετικά, προβλέπεται - μετά από έγκριση της Υπηρεσίας- η μεταφορά τους σε χώρους υποδοχής αποβλήτων από εκσκαφές, κατασκευές και κατεδαφίσεις (ΑΕΚΚ), όπως αυτά καθορίζονται στην ΚΥΑ 36259/1757/Ε103/2010 (ΦΕΚ 1312Β/2010) και εξειδικεύονται με την Εγκύκλιο αρ. πρωτ. οικ 4834/25-1-2013 του Υπουργείου Περιβάλλοντος Ενέργειας και Κλιματικής Αλλαγής.

Τα προϊόντα καθαρισμού βλάστησης θα μεταφέρονται και θα εναποτίθενται από τον ανάδοχο σε χώρους, όπου εν συνεχεία, θα τα καίει ή θα τα θρυμματίζει ο ίδιος, αδαπάνως, αφού προηγουμένως έχει λάβει την απαραίτητη άδεια από την Πυροσβεστική Υπηρεσία.

Αναλυτικότερα, ειδικά για την εκτέλεση των εργασιών καθαρισμού των ρεμάτων, θα ακολουθηθεί η εξής σειρά :

* Τοπογραφική αποτύπωση της περιμέτρου της ζώνης καθαρισμού.
* Λήψη διατομών της υφιστάμενης κατάστασης πλάτους αναλόγου των επεμβάσεων, με χωροσταθμικές ή ταχυμετρικές μεθόδους.
* Λήψη φωτογραφιών στις θέσεις παρέμβασης των ρεμάτων, πριν την παρέμβαση.
* Καθαρισμός κοιτών και πρανών ποταμών και χειμάρρων από φερτά υλικά (σε γέφυρες και πλακοσκεπείς οχετούς), σκουπίδια, μπάζα και αυτοφυή βλάστηση με παράπλευρη απόθεση των προϊόντων ή θρυμματισμός των προϊόντων και φόρτωση τους επί αυτοκινήτου και μεταφορά στον χώρο απόθεσης ή απόρριψης.
* Συγκέντρωση και θρυμματισμό όλων των φυτικών υπολειμμάτων που θα προκύψουν από την κοπή ή την κλάδευση κλπ, η φόρτωση, μεταφορά και απομάκρυνση τους από τους χώρους του έργου και η απόρριψή τους, σε οποιαδήποτε απόσταση, σε θέσεις που επιτρέπεται από τη νομοθεσία καθώς και ο πλήρης καθαρισμός του χώρου των εργασιών.
* Λήψη διατομών μετά τις επεμβάσεις καθαρισμού.
* Λήψη φωτογραφιών στις θέσεις παρέμβασης των ρεμάτων, μετά την παρέμβαση.

Η μέση απόσταση για την μεταφορά των προϊόντων που θα προκύψουν από τους καθαρισμούς των ρεμάτων (μπάζα, απορρίμματα, φυτική γη, κλπ.) είναι τριάντα πέντε (35) χιλιόμετρα.

Λόγω του ότι το έργο θεωρείται δυσχερούς προσμέτρησης είναι δυνατόν να δοθεί εντολή για εκτέλεση εργασιών με ιδιαίτερη προσοχή λόγω του δύσβατου κάποιων περιοχών, χωρίς να δικαιούται ο ανάδοχος ιδιαίτερη αμοιβή.

Οι παραπάνω εργασίες θα πραγματοποιηθούν με τη χρήση των κατάλληλων ειδικών μηχανημάτων και εργαλείων από εξειδικευμένο προσωπικό, το οποίο θα λαμβάνει όλα τα απαραίτητα μέτρα ασφαλείας για την αποφυγή ατυχημάτων. Όλες οι προαναφερόμενες εργασίες θα υλοποιούνται ύστερα από έγκαιρες εντολές από την αρμόδια υπηρεσία με τις οποίες θα καθορίζονται οι θέσεις, τα μήκη και οι χρόνοι, που κατά την κρίση της υπηρεσίας θα πρέπει να υλοποιηθεί η εκάστοτε ανατιθέμενη εργασία.

Οι παραπάνω εργασίες καθαρισμού δεν υπόκεινται σε υποχρέωση περιβαλλοντικής αδειοδότησης σύμφωνα με το υπ’ αριθμ. πρωτ. 151155/05-07-2024 έγγραφο του Τμήματος Περιβάλλοντος & Υδροοικονομίας ΠΕ Ευρυτανίας.

Όλες οι εργασίες θα γίνουν σύμφωνα με το περιγραφικό τιμολόγιο της παρούσης μελέτης και για τις ποσότητες των προϊόντων του καθαρισμού, σύμφωνα με τον τρόπο επιμέτρησης ο οποίος αναφέρεται στο αντίστοιχο άρθρο στην Ειδική Συγγραφή Υποχρεώσεων.

Ακόμα ο Πάροχος υποχρεούται :

* Να τοποθετήσει κατάλληλη σήμανση όπου θα εκτελεί εργασίες, με την τοποθέτηση όλων των απαιτούμενων μέσων (στηθαία σκυροδέματος New Jersey, αναλάμποντες φανοί, πινακίδες κλπ.) χωρίς αμοιβή για αυτή τη σήμανση, δεδομένου ότι περιλαμβάνεται η δαπάνη ανηγμένη στις τιμές του τιμολογίου της μελέτης.
* Να διαθέτει όλο τον απαιτούμενο μηχανολογικό εξοπλισμό (φορτωτές, JCB, διαμορφωτές, φορτηγά κλπ.) για την αντιμετώπιση έκτακτων αναγκών λόγω πλημμυρών που πιθανόν θα πλήξουν την περιοχή του έργου. Ο Πάροχος υποχρεούται στην περίπτωση αυτή, πλην του καθαρισμού των ρεμάτων να καθαρίσει και οδούς, γήπεδα και κάθε έκταση που θα υποδειχθεί από την Υπηρεσία.
* Να λάβει μέτρα προστασίας του Περιβάλλοντος, όπως: αντιμετώπισης της διάβρωσης το εδάφους στους χώρους εκτέλεσης της εργασίας, μείωσης των αιωρημάτων κατά τον καθαρισμό από τα μπάζα, μείωσης των οχλήσεων στην χλωρίδα και την πανίδα της περιοχής, προστασία ειδών χλωρίδας στους χώρους εκτέλεσης των έργων, αντιμετώπιση της διάβρωσης των αποθέσεων ακατάλληλων υλικών, αποφυγή εκροών λιπαντικών, υδρογονανθράκων, υγρών συσσωρευτών ή άλλων υγρών από χρησιμοποιούμενα μηχανήματα και εξοπλισμό στο έδαφος.
* Για την πρόληψη και αποφυγή ατυχημάτων ,ο χειρισμός του εξοπλισμού και των εργαλείων να γίνεται, με ευθύνη του Παρόχου, μόνον από εξουσιοδοτημένα άτομα. Κανένα άτομο χωρίς επαρκή καθοδήγηση, εκπαίδευση και χωρίς την πιστοποίηση της ικανότητάς του δεν πρέπει να χειρίζεται τον εξοπλισμό η τα εργαλεία. Πηγές κινδύνου κατά την εκτέλεση των εργασιών είναι ολισθήσεις ασταθών πρανών, εισροή υδάτων, ολισθήσεις – πτώσεις ατόμων, ανατροπή μηχανημάτων έργων, τραυματισμοί προσωπικού, κ.λ.π.
* Να λάβει όλα τα απαραίτητα μέτρα ασφαλείας σύμφωνα με την ισχύουσα νομοθεσία σχετικά με τη χρήση μέσων ατομικής προστασίας (ΜΑΠ) κατά την εκτέλεση των υπηρεσιών
* Είναι αποκλειστικός και μόνος υπεύθυνος ποινικά και αστικά για κάθε ατύχημα που πιθανόν να συμβεί στο προσωπικό του ή σε τρίτους. Η Υπηρεσία δεν έχει καμία αστική ή νομική ευθύνη για κάθε αξίωση εκ μέρους οποιοδήποτε μισθωτού του Παρόχου, τρίτων ή του Πάροχου και η υποχρέωση της εξαντλείται πλήρως με την καταβολή της δαπάνης των πιστοποιημένων, μέσω εγκεκριμένων επιμετρήσεων, υπηρεσιών.
* Τα μηχανήματα θα πρέπει να είναι σε άριστη κατάσταση και εφοδιασμένα με τις απαραίτητες άδειες κυκλοφορίας, εφόσον είναι σε κυκλοφορία, να συμμορφώνονται με τις απαιτήσεις του τεχνικού ελέγχου Κ.Τ.Ε.Ο. και να είναι ασφαλισμένα, όπως ορίζει η ισχύουσα νομοθεσία. Σε περίπτωση που είναι καινούργια, θα πρέπει να διαθέτουν τα απαραίτητα δικαιολογητικά για ταξινόμηση. Οι οδηγοί θα πρέπει να έχουν οπωσδήποτε την ανάλογη επαγγελματική άδεια οδήγησης.
* Στην σύνταξη οποιασδήποτε μελέτης απαιτηθεί για τα ανωτέρω τεχνικά έργα, χωρίς ιδιαίτερη αποζημίωση δεδομένου ότι αυτή περιλαμβάνεται η δαπάνη ανηγμένη στις τιμές του τιμολογίου της μελέτης.

Οι προσφορές που θα υποβληθούν θα πρέπει να πληρούν την παρούσα τεχνική έκθεση η οποία αποτελεί αναπόσπαστο μέρος της παρούσας Διακήρυξης.

Οι όροι των Τεχνικών Προδιαγραφών είναι απαράβατοι σύμφωνα με την παράγραφο 7 του άρθρου 3 του Π.Δ 118/07. Οι τιμές δεν υπόκεινται σε αναθεώρηση

Τέλος, η υπηρεσία διατηρεί το δικαίωμα να διατάξει και άλλες εργασίες ή να περικόψει κάποιες από αυτές μέσα στα πλαίσια που οι κείμενες διατάξεις ορίζουν.

1. **ΔΙΑΡΚΕΙΑ ΕΡΓΟΥ**

Το έργο προβλέπεται να εκτελεστεί σε χρονικό διάστημα έξι (6) μηνών από την υπογραφή της σύμβασης σύμφωνα με τις διατάξεις του Ν.4412/2016 (ΦΕΚ 147 Α’) περί «Δημοσίων Συμβάσεων Έργων, Προμηθειών και Υπηρεσιών» όπως τροποποιήθηκε και ισχύει σήμερα .

Το έργο θα χρηματοδοτηθεί από πιστώσεις της Περιφέρειας Στερεάς Ελλάδας. Ο προϋπολογισμός του έργου ανέρχεται στο ποσό των 300.000,00€ συμπεριλαμβανομένου και του Φ.Π.Α 24%.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ΠΡΟΫΠΟΛΟΓΙΣΜΟΣ ΔΗΜΟΠΡΑΤΗΣΗΣ** | | | | | | | | | |
| **A/A** | **Είδος Εργασιών** | **Α.Τ.** | **Μον. Mετρ.** | **Ποσότητα** | **Τιμή Μονάδας (Ευρώ)** | **Δαπάνη (Ευρώ)** | | | |
|
| **Μερική** | | **Ολική** | |
| **Δαπάνη** | | **Δαπάνη** | |
| **1. Καθαρισμός υδατορεμμάτων** | | | | | | | | | |
| 1 | Καθαρισμοί κοιτών ποταμών ή ρεμάτων από φερτά υλικά ή απορρίμματα με τη μεταφορά στο χώρο απόθεσης ή απόρριψης σε οποιαδήποτε απόσταση | 1 | m3 | 50.000,00 | 2,5 | 125.000,00 | |  | |
| 2 | Καθαρισμοί κοιτών ποταμών ή ρεμάτων από φερτά υλικά ή απορρίμματα, με την παράπλευρη απόθεση των προϊόντων εκσκαφών | 2 | στρ. | 155 | 720 | 111.600,00 | |  | |
|  | **Σύνολο : 1. Καθαρισμός υδατορεμμάτων** | | | | | | **236.600,00** | | **236.600,00** |
| **Άθροισμα** | | | | | | |  | | **236.600,00** |
| **Απολογιστικά χωρίς ΓΕ & ΟΕ** | | | | | | |  | | 5.335,48 |
| **Άθροισμα** | | | | | | |  | | **241.935,48** |
| **ΦΠΑ** | | | | | | | 24,00% | | 58.064,52 |
| **ΓΕΝΙΚΟ ΣΥΝΟΛΟ** | | | | | | |  | | **300.000,00** |

**ΤΕΧΝΙΚΕΣ ΠΡΟΔΙΑΓΡΑΦΕΣ – ΤΙΜΕΣ ΕΦΑΡΜΟΓΗΣ**

**A.T.: 1 Καθαρισμοί κοιτών ποταμών ή ρεμάτων από φερτά υλικά ή απορρίμματα με τη μεταφορά στο χώρο απόθεσης ή απόρριψης σε οποιαδήποτε απόσταση**

Kαθαρισμοί κοίτης ποταμων ή ρεμμάτων από φερτά υλικά, απορρίμματα κλπ χαλαρά υλικά με χρήση χωματουργικών μηχανημάτων (εκσκαφέων, φορτωτών, προωθητών), κινουμένων στις όχθες ή/και την κοίτη, εν ξηρώ ή παρουσία υδάτων, σύμφωνα με την μελέτη και την ΕΤΕΠ 08-01-02-00 "Καθαρισμός και εκβάθυνση κοίτης ποταμών, ρεμάτων και αποχετευτικών τάφρων".

Τα προϊόντα καθαρισμού - φερτά υλικά που θα προκύψουν από την εκτέλεση των παραπάνω εργασιών ανήκουν στο Ελληνικό Δημόσιο και θα απομακρύνονται - εναποτίθενται σε χώρους που θα έχουν υποδειχθεί από τις αρμόδιες αρχές (συνεννόηση με την Κτηματική Υπηρεσία Ευρυτανίας), με μέριμνα και δαπάνες του αναδόχου. Ο ανάδοχος θα αμείβεται με τις αντίστοιχες τιμές μονάδος εργασιών της μελέτης οι οποίες περιλαμβάνουν και μεταφορά σε οποιαδήποτε απόσταση, όταν δεν θα μπορεί να γίνεται η παράπλευρη απόθεση των προϊόντων καθαρισμού εκτός της κοίτης του ρέματος και σε ικανή απόσταση από την όχθη.

Μετά την ολοκλήρωση των σχετικών εργασιών καθαρισμού του υδατορέματος ή και κατά την διάρκεια αυτών (εφόσον είναι εφικτό), η Κτηματική Υπηρεσία δύναται να διαθέσει τα φερτά υλικά σύμφωνα με τις οδηγίες για τη διάθεση-διαχείριση προϊόντων αμμοληψίας στο πλαίσιο καθορισμού και κατασκευής αναγκαίων αντιπλημμυρικών έργων σε ορεινές και πεδινές κοίτες (σχετ. το υπ’ αριθμ. πρωτ. 103386 ΕΞ 2021/31-08-2021 έγγραφο της Γενικής Δ/νσης Δημόσιας Περιουσίας και Κοινωφελών Περιουσιών του Υπουργείου Οικονομικών)

Σε περίπτωση που τα προϊόντα εκσκαφής ή καθαρισμού δεν μπορούν να διατεθούν διαφορετικά, προβλέπεται- μετά από έγκριση της Υπηρεσίας- η μεταφορά τους σε χώρους υποδοχής αποβλήτων από εκσκαφές, κατασκευές και κατεδαφίσεις (ΑΕΚΚ), όπως αυτά καθορίζονται στην ΚΥΑ 36259/1757/Ε103/2010 (ΦΕΚ1312Β/2010) και εξειδικεύονται με την Εγκύκλιο αρ. πρωτ. οικ 4834/25-1 -2013 του Υπουργείου Περιβάλλοντος Ενέργειας και Κλιματικής Αλλαγής

Τα προϊόντα καθαρισμού βλάστησης θα μεταφέρονται και θα εναποτίθενται από τον ανάδοχο σε χώρους, όπου εν συνεχεία, θα τα καίει ή θα τα θρυμματίζει ο ίδιος, αδαπάνως, αφού προηγουμένως έχει λάβει την απαραίτητη άδεια από την Πυροσβεστική Υπηρεσία.

Όταν είναι εφικτή η λήψη διατομών πριν και μετά την επέμβαση καθαρισμού, η επιμέτρηση θα γίνεται με την σύνταξη αναλυτικών πινάκων χωματισμών

Αλλιώς η επιμέτρηση θα γίνεται επί αυτοκινήτου (χωρητικότητα εκάστου αυτοκινήτου). Στην περίπτωση αυτή απαιτείται η συνεχής επίβλεψη εκ μέρους της Υπηρεσίας των πραγματοποιουμένων εργασιών- μεταφορών και η τήρηση των σχετικών στοιχείων.

**Τιμή ανά κυβικό μέτρο (m3).**

**Ευρώ(Αριθμητικά) : 2,50**

**(Ολογράφως) :δύο και πενήντα λεπτά**

**A.T.: 2 Καθαρισμοί κοιτών ποταμών ή ρεμάτων από φερτά υλικά ή απορρίμματα, με την παράπλευρη απόθεση των προϊόντων εκσκαφών**

Kαθαρισμοί κοίτης ποταμων ή ρεμμάτων από φερτά υλικά, απορρίμματα κλπ χαλαρά υλικά με χρήση χωματουργικών μηχανημάτων (εκσκαφέων, φορτωτών, προωθητών), κινουμένων στις όχθες ή/και την κοίτη, εν ξηρώ ή παρουσία υδάτων, σύμφωνα με την μελέτη και την ΕΤΕΠ 08-01-02-00 "Καθαρισμός και εκβάθυνση κοίτης ποταμών, ρεμάτων και αποχετευτικών τάφρων".

Με την παράπλευρη απόθεση των προϊόντων εκσκαφών.

Επιμέτρηση σε στρέμματα επιφανείας κοίτης και πρανών που καθαρίσθηκαν σύμφωνα με τις προβλέψεις της μελέτης, με εμβαδομέτρηση της κατά τα ανωτέρω αποδεκτής περιοχής ολοκληρωμένης επέμβασης επί του τοπογραφικού υποβάθρου της μελέτης, με βάση στοιχεία τοπογραφικής αποτύπωσης της περιμέτρου της ζώνης καθαρισμού.

Το παρόν άρθρο έχει εφαρμογή όταν ο στόχος της επέμβασης είναι ποιοτικός, δηλαδή να

αποκατασταθεί η υδραυλική διατομή του ρέμματος, σύμφωνα με τα προβλεπόμενα στην τεχνική περιγραφή της μελέτης, οπότε δεν απαιτείται επιμέτρηση των ποσοτήτων των εργασιών, παρά μόνον αξιολόγηση του τελικού αποτελέσματος.

**Τιμή ανά στρέμμα επιφανείας κοίτης (στρ.).**

**Ευρώ (Αριθμητικά) : 720,00**

**(Ολογράφως) : επτακόσια είκοσι**

**ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

Αντικείμενο της παρούσας Ειδικής Συγγραφής Υποχρεώσεων (Ε.Σ.Υ.) είναι η διατύπωση Όρων, σύμφωνα με τους οποίους και με την ισχύουσα Νομοθεσία πρόκειται να εκτελεστούν οι εργασίες της Σύμβασης Παροχής Υπηρεσιών «Συντήρηση-καθαρισμός ρεμάτων Π.Ε. Ευρυτανίας»

**ΑΡΘΡΟ 1ο - ΙΣΧΥΟΥΣΑ ΝΟΜΟΘΕΣΙΑ**

1. Ο Ν.4412/16 «Δημόσιες συμβάσεις έργων, προμηθειών και υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως ισχύει
2. Ο Ν. 4605/19 «Εναρμόνιση της ελληνικής νομοθεσίας με την Οδηγία (ΕΕ) 2016/943 του Ευρωπαϊκού Κοινοβουλίου και του Συμβουλίου της 8ης Ιουνίου 2016 σχετικά με την προστασία της τεχνογνωσίας και των επιχειρηματικών πληροφοριών που δεν έχουν αποκαλυφθεί (εμπορικό απόρρητο)από την παράνομη απόκτηση, χρήση και αποκάλυψη τους (EEL 157 της 15.6.2016) – Μέτρα για την επιτάχυνση του έργου του Υπουργείου Οικονομίας και Ανάπτυξης και άλλες διατάξεις.»
3. Ο Ν. 4782/2021 «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους το μείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία».
4. Ο Ν.4013/2011 «Σύσταση ενιαίας ανεξάρτητης αρχής δημοσίων συμβάσεων και κεντρικού ηλεκτρονικού μητρώου δημοσίων συμβάσεων»
5. Ο Ν. 4270/2014 (Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις» όπως ισχύει.
6. Ο Ν. 3861/2010 (Α’ 112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις».
7. Οι σε εκτέλεση των ανωτέρω διατάξεων εκδοθείσες κανονιστικές πράξεις (εφόσον δεν περιλαμβάνονται στην κωδικοποίηση), καθώς και λοιπές διατάξεις που αναφέρονται ρητά ή απορρέουν από τα οριζόμενα στα συμβατικά τεύχη της παρούσας παροχής υπηρεσιών και γενικότερα κάθε διάταξη (Νόμος, Π.Δ., Υ.Α.) και ερμηνευτική εγκύκλιος που διέπει την ανάθεση και εκτέλεση των προς παροχή υπηρεσιών της παρούσας σύμβασης, έστω και αν δεν αναφέρονται ρητά παραπάνω.

**ΑΡΘΡΟ 2ο - ΣΥΜΒΑΤΙΚΑ ΣΤΟΙΧΕΙΑ**

1. Η διακήρυξη με τα παραρτήματά της (υπόδειγμα εντύπου οικονομικής προσφοράς συγγραφή υποχρεώσεων, τεύχος τεχνικών προδιαγραφών, τεχνική έκθεση, προϋπολογισμός, Ε.Ε.Ε.Σ.)
2. Σε περίπτωση ασυμφωνίας των περιεχομένων των παραπάνω στοιχείων της δημοπρασίας αλλά και αυτών που θα προκύψουν μετά από αυτήν, η σειρά ισχύος αυτών καθορίζεται ως κατωτέρω:
   * Η σύμβαση
   * Η διακήρυξη
   * Η οικονομική προσφορά
   * Η συγγραφή υποχρεώσεων
   * Το τεύχος τεχνικών προδιαγραφών
   * Η τεχνική έκθεση
   * Ο προϋπολογισμός
   * Ε.Ε.Ε.Σ.

**ΑΡΘΡΟ 3ο - ΠΡΟΫΠΟΛΟΓΙΣΜΟΣ**

Η προϋπολογισθείσα δαπάνη ανέρχεται στα **300.000,00€** συμπεριλαμβανομένου του Φ.Π.Α 24% η δε πίστωση θα βαρύνει το Πρόγραμμα « ΠΠΑ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 2021-2025» με κωδικό …..

**ΑΡΘΡΟ 4ο - ΣΥΜΒΑΣΗ**

Με τον όρο «Σύμβαση» νοείται η σύμβαση παροχής υπηρεσιών μεταξύ του Παρόχου και της Υπηρεσίας, που περιλαμβάνει όλες τις υποχρεώσεις του για την εκτέλεση της σύμβασης παροχής υπηρεσιών **«Συντήρηση-καθαρισμός ρεμάτων Π.Ε. Ευρυτανίας»**, που αναλυτικά περιγράφονται στα Συμβατικά Τεύχη.

Η «Σύμβαση» συνίσταται από το έγγραφο της σύμβασης που υπογράφεται μεταξύ της Περιφέρειας Στερεάς Ελλάδας και του Παρόχου, τη Διακήρυξη και από τα λοιπά Συμβατικά Τεύχη που τη συνοδεύουν και αποτελούν αναπόσπαστο μέρος της.

Ο ανάδοχος μετά την κατά νόμο έγκριση του αποτελέσματος του διαγωνισμού είναι υποχρεωμένος να προσέλθει σε ορισμένο τόπο και χρόνο, από την ειδοποίηση του, όχι μικρότερο των **πέντε** ημερών ούτε μεγαλύτερο των **δέκα ημερών**, προς υπογραφή της σύμβασης και να καταθέσουν κατά το άρθρο 6 της παρούσης, εγγύηση για την καλή εκτέλεση αυτής.

Η Αναθέτουσα Αρχή καλεί με έγγραφο τον Πάροχο για την υπογραφή της σύμβασης σε ορισμένο τόπο και χρόνο. Η πρόσκληση γίνεται μαζί με την κοινοποίηση της εγκριτικής απόφασης του αποτελέσματος της Δημοπρασίας στον Πάροχο.

Πριν την υπογραφή της σύμβασης επιπλέον ο Πάροχος είναι υποχρεωμένος να προσκομίσει και να υποβάλει στην αρμόδια υπηρεσία παρακολούθησης και ελέγχου των εργασιών για θεώρηση και έγκριση τα ακόλουθα στοιχεία:

1. Όλα τα δικαιολογητικά που αναφέρονται στην διακήρυξη.
2. Έγγραφα ορισμού εκπροσώπου Παρόχου για την υπογραφή της σύμβασης.
3. Εγγύηση καλής εκτέλεσης σύμφωνα με τα αναφερόμενα στην διακήρυξη.
4. Δήλωση διορισμού αντικλήτου ο οποίος θα είναι κάτοικος Καρπενησίου και δήλωση αποδοχής του διορισμού του από μέρους του αντικλήτου.
5. Υπεύθυνη Δήλωση στην οποία θα δηλώνεται η έδρα της επιχείρησης, η ακριβής διεύθυνσή της και το φαξ επικοινωνίας.
6. Σε περίπτωση που ο Πάροχος είναι Κοινοπραξία Επιχειρήσεων Παροχής Υπηρεσιών, Συμβολαιογραφική Πράξη Σύστασης Κοινοπραξίας. Επίσης Συμβολαιογραφική Πράξη Διορισμού Κοινού Εκπροσώπου της Κοινοπραξίας απέναντι στην Υπηρεσία, καθώς και του αναπληρωτή του.
7. Ιδιωτικά συμφωνητικά, συμβάσεις ή άλλες αντίστοιχες διευκρινιστικές Υπεύθυνες Δηλώσεις με τις οποίες αυτοί θα δεσμεύονται ότι αποδέχονται αφ’ ενός την συνεργασία, ως τρίτος φορέας ή υπεργολαβία (για την υπεργολαβία θα αναφέρεται αναλυτικά ποιο τμήμα της σύμβασης θα αναλάβει) με τον Πάροχο και υπόσχονται ότι θα τον εφοδιάζουν καθ' όλη την χρονική διάρκεια ισχύος της σύμβασής της με τον απαραίτητο εξοπλισμό σε μηχανήματα και εξαρτήματα, που θα είναι αναγκαία για τις εργασίες, καθώς και ότι τούτοι θα προβαίνουν στην ενημέρωση και υποστήριξη του Παρόχου προς εφαρμογή της αναγκαίας τεχνογνωσίας κατά την συντήρηση και την αναβάθμιση του εξοπλισμού. Οι δηλώσεις αυτές, εφόσον είναι συνταγμένες σε ξένη γλώσσα θα συνοδεύονται από επίσημη μετάφραση στην Ελληνική.
8. Ασφαλιστήριο συμβόλαιο αστικής ευθύνης έναντι τρίτων.

**ΑΡΘΡΟ 5ο - ΕΓΓΥΗΣΕΙΣ**

Για την υπογραφή της σύμβασης απαιτείται εγγύηση καλής εκτέλεσης, ύψους 4% επί της αξίας της σύμβασης εκτός ΦΠΑ η οποία κατατίθεται πριν ή κατά την υπογραφή της σύμβασης. Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.

Σε περίπτωση τροποποίησης της σύμβασης κατά το άρθρο 132 του Ν 4412/2016, η οποία συνεπάγεται αύξηση της συμβατικής αξίας ο ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση το ύψος της οποίας ανέρχεται σε ποσοστό 4% επί του ποσού της αύξησης εκτός ΦΠΑ.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής ή του κυρίου του έργου έναντι του αναδόχου.

Η σταδιακή αποδέσμευση των αναλόγων εγγυήσεων καλής εκτέλεσης μπορεί να γίνεται μετά την έγκριση αντιστοίχων Πρωτοκόλλων Οριστικής Τμηματικής Ποιοτικής και Ποσοτικής Παραλαβής Υπηρεσιών και ύστερα από την έκδοση της τελεσίδικης απόφασης του αρμόδιου αποφαινομένου οργάνου.

Οι εγγυήσεις καλής εκτέλεσης επιστρέφονται στο σύνολό τους μετά την οριστική ποσοτική και ποιοτική παραλαβή του συνόλου του αντικειμένου της σύμβασης.

Εάν η εγγυητική επιστολή εκδοθεί από ξένο πιστωτικό φορέα, τότε μπορεί να είναι συντεταγμένη σε μία από τις επίσημες γλώσσες της Ευρωπαϊκής Ένωσης αλλά θα συνοδεύεται απαραίτητα από επίσημη μετάφραση στα ελληνικά.

Εφόσον προκύψει ανάγκη, αποφασίζεται η κατάπτωση του συνόλου της ή, αναλόγου προς την απαίτηση, μέρους των εγγυήσεων. Μετά την έκδοση της απόφασης, η αναθέτουσα αρχή εισπράττει την εγγύηση με έγγραφη δήλωση της προς τον εγγυητή. Η κατάπτωση του συνόλου των εγγυήσεων δεν εξαντλεί την ευθύνη του αναδόχου για αποζημίωση της αναθέτουσας αρχής σε περίπτωση που αυτή υποστεί ζημία μεγαλύτερη του ποσού των εγγυήσεων.

**ΑΡΘΡΟ 6ο - ΠΕΡΙΕΧΟΜΕΝΟ ΤΩΝ ΤΙΜΩΝ ΤΙΜΟΛΟΓΙΟΥ**

Οι τιμές του τιμολογίου είναι εκ του εμπορίου, αποδεκτές από τον ανάδοχο, και αναφέρονται σε μονάδες πλήρως περαιωμένων εργασιών. Ο ανάδοχος δεν δικαιούται καμία άλλη πληρωμή ή αποζημίωση για την πλήρη και έντεχνη εκτέλεση κάθε μιας από αυτές σύμφωνα και με τους γενικούς όρους του τιμολογίου της παρούσας μελέτης. Καμία αξίωση ή διαμφισβήτηση είναι δυνατό να θεμελιωθεί εκ των υστέρων, ούτε για τις ποσότητες και τις αποστάσεις μεταφοράς των υλικών μετά την συμμετοχή του αναδόχου στον διαγωνισμό.

**ΑΡΘΡΟ 7ο - ΕΙΔΙΚΕΣ ΥΠΟΧΡΕΩΣΕΙΣ ΚΑΙ ΕΥΘΥΝΕΣ ΠΑΡΟΧΟΥ**

**7.1 ΠΡΟΛΗΨΗ ΑΤΥΧΗΜΑΤΩΝ – ΜΕΤΡΑ ΥΓΙΕΙΝΗΣ ΚΑΙ ΑΣΦΑΛΕΙΑΣ ΤΗΣ ΚΥΚΛΟΦΟΡΙΑΣ**

Ο πάροχος έχει την υποχρέωση για την τήρηση των διατάξεων της εργατικής νομοθεσίας και γενικότερα να συμμορφώνεται με την παρ 4 του άρθρου 34 του Π.Δ. 609/85.

Ο πάροχος υποχρεούται να χρησιμοποιεί ασφαλισμένο προσωπικό και θα πρέπει να παρέχει στον εργοδότη πιστοποιητικό κάλυψης των ασφαλιστικών του υποχρεώσεων, σύμφωνα με τους νόμους κοινωνικής ασφάλισης, το οποίο θα υποβάλλεται με κάθε λογαριασμό προς πληρωμή.

**7.2 ΥΠΟΧΡΕΩΣΗ ΠΑΡΟΧΟΥ ΝΑ ΣΥΝΕΡΓΑΖΕΤΑΙ ΜΕ ΑΛΛΟΥΣ ΠΑΡΟΧΟΥΣ**

Ο Πάροχος υποχρεούται να μη παρεμποδίζει την εκτέλεση εργασιών από την Υπηρεσία, ή από άλλους παρόχους που χρησιμοποιούνται από την Αναθέτουσα Αρχή σε εργασίες που δεν περιλαμβάνονται στην σύμβασή του. Αντίθετα υποχρεούται να τους διευκολύνει με τα μέσα που αυτός χρησιμοποιεί, ρυθμίζοντας έτσι την σειρά εκτέλεσης των εργασιών, ώστε να μην παρεμβάλλει κανένα εμπόδιο στις εργασίες που εκτελούνται από την Υπηρεσία ή άλλους παρόχους.

**7.3 ΒΛΑΒΕΣ ΣΤΙΣ ΕΓΚΑΤΑΣΤΑΣΕΙΣ – ΑΝΑΓΝΩΡΙΣΗ ΑΠΟΖΗΜΙΩΣΕΩΝ**

Καθ’ όλη τη διάρκεια της Σύμβασης ο Πάροχος φέρει τον κίνδυνο για βλάβες από οποιαδήποτε αιτία εκτός αν αυτές οφείλονται σε υπαιτιότητα της Υπηρεσίας ή ανωτέρα βία (θεομηνίες, πλημμύρες κ.λπ) ή γενικά σε άλλες αιτίες που δεν ήταν δυνατό να προβλεφθούν από τον πάροχο για να λάβει έγκαιρα μέτρα.

Ο Πάροχος υποχρεούται να διορθώσει μέσα σε οριζόμενη από την Υπηρεσία εύλογη προθεσμία τα ελαττώματα που θα διαπιστωθούν κατά τη διάρκεια της Σύμβασης και που οφείλονται σε υπαιτιότητά του.

Ο Πάροχος δεν δικαιούται αποζημίωσης από την Αναθέτουσα Αρχή για φθορά ή απώλεια υλικών και γενικά για οποιαδήποτε βλάβη ή ζημιά, που οφείλεται σε αμέλεια, απρονοησία ή ανεπιτηδειότητα αυτού και του προσωπικού του ή στην χρήση ακατάλληλων μέσων και είναι υποχρεωμένος να αποκαταστήσει τις βλάβες με δικές του δαπάνες.

Αντίθετα ο Πάροχος δικαιούται αποζημίωσης για ζημιές ή βλάβες των υπηρεσιών που τούτος παρείχε οι οποίες οφείλονται σε υπαιτιότητα της Υπηρεσίας, ανωτέρα βία (θεομηνίες, πλημμύρες κ.λπ.), ή γενικά σε άλλες αιτίες που δεν ήταν δυνατό να προβλεφθούν από τον Πάροχο για να λάβει έγκαιρα μέτρα.

Για να αναγνωριστεί η αποζημίωση θα πρέπει ο Πάροχος να δηλώσει γραπτώς στη Υπηρεσία παρακολούθησης και ελέγχου το είδος και την έκταση των βλαβών, καθώς και τη δαπάνη για την επανόρθωση της κατά το μέτρο που μπορεί αυτή να εκτιμηθεί. Η δήλωση θα περιλαμβάνει επίσης υποχρεωτικά περιγραφή της αιτίας των βλαβών, αίτημα αποζημίωσης για αποκατάστασή τους και αποδεικτικά της βλάβης. Η αποκατάσταση της βλάβης πραγματοποιείται από τον Πάροχο μόνον εφόσον δοθεί σχετική εντολή από την Τεχνική Υπηρεσία.

**7.4 ΥΠΟΧΡΕΩΣΕΙΣ ΤΟΥ ΠΑΡΟΧΟΥ ΣΕ ΠΕΡΙΠΤΩΣΗ ΑΤΥΧΗΜΑΤΟΣ**

Οποιεσδήποτε αστικές ή ποινικές ευθύνες, που προκύπτουν από οποιασδήποτε φύσης δυστυχήματα ή ζημιές στο προσωπικό του Παρόχου, ή σε τρίτους, ή σε περιουσίες τρίτων που οφείλονται είτε σε αμέλεια ή υπαιτιότητα του προσωπικού του Παρόχου, ή στις οποιεσδήποτε ενέργειες του Παρόχου συμπεριλαμβανομένης της μη σωστής εφαρμογής των προγραμμάτων λειτουργίας, των εγκεκριμένων μελετών, ή σε δυσλειτουργίες του εξοπλισμού, βαρύνουν αποκλειστικά και μόνο τον ίδιο.

Η ευθύνη καλύπτει όλη την χρονική περίοδο από την υπογραφή της Σύμβασης μέχρι τη λήξη της σύμβασης.

Για κάθε περίπτωση ατυχήματος οφειλόμενου σε πράξεις ή παραλείψεις του Παρόχου, των υπεργολάβων του, ή / και του προσωπικού του, ο Πάροχος είναι αποκλειστικά υπεύθυνος ποινικά και αστικά, για κάθε τι που θα συμβεί, είτε από υπαιτιότητα αυτού, είτε του υπό αυτόν εργατοτεχνικού προσωπικού, εργαλείων, μέσων μεταφοράς, μηχανημάτων κλπ. που απασχολεί για τη εκτέλεση της σύμβασης.

Σε περίπτωση χρησιμοποίησης υπεργολάβων για την εκτέλεση ειδικής φύσης εργασιών, ο

Πάροχος παραμένει μόνος και αποκλειστικά υπεύθυνος για τις υπόψη εργασίες.

**7.5 ΤΗΡΗΣΗ ΝΟΜΩΝ Κ.Λ.Π. ΔΙΑΤΑΞΕΩΝ**

Με την επιφύλαξη της επόμενης παραγράφου, ο Πάροχος αναλαμβάνει τη συμβατική υποχρέωση να τηρεί το σύνολο των κανόνων του Ελληνικού δικαίου, ανεξάρτητα από το όργανο προέλευσής τους ή την τυπική ισχύ τους. Κατά συνέπεια, η συμβατική του υποχρέωση καλύπτει το σύνολο των ουσιαστικών και τυπικών νόμων, καθώς και τη διεθνή και κοινοτική νομοθεσία, που έχει καταστεί Ελληνικό δίκαιο.

Η κατά την προηγούμενη παράγραφο συμβατική υποχρέωση του Παρόχου αναφέρεται στους κα- νόνες δικαίου που διέπουν τις πράξεις ή παραλείψεις εκπλήρωσης των συμβατικών του υποχρεώσεων ή πράξεις ή παραλείψεις που έγιναν κατά την εκπλήρωση των υποχρεώσεών του αυτών και βρίσκονται σε συνάφεια με αυτές.

Οι παραπάνω υποχρεώσεις του Παρόχου επεκτείνονται και στην τήρηση του δικαίου της διεθνούς ευθύνης για τις περιπτώσεις που τυχόν έχουν εφαρμογή και της οποίας ο μηχανισμός κινείται αυτόματα και απειλούνται κυρώσεις τόσο κατά του υπαίτιου Παρόχου όσο και κατά του κράτους της υπηκοότητάς του ή της έδρας του.

Για κάθε διακοπή κυκλοφορίας, η οποία είναι απαραίτητη για την εκτέλεση του έργου ο ανάδοχος πρέπει προηγούμενα να παίρνει άδεια από τα αρμόδια τμήματα της Αστυνομίας, Τροχαίας κινήσε- ως και ΟΑΣΑ και να τοποθετεί πινακίδες που θα καθοδηγούν την κυκλοφορία, νυχτερινά φωτεινά σήματα κλπ.

Η επιβλέπουσα υπηρεσία δικαιούται να διατάξει την αντικατάσταση ή την άμεση αποπομπή των απειθών, ανίκανων ή μη τίμιων υπαλλήλων, εργοδηγών, τεχνιτών ή οποιουδήποτε άλλου εκ του προσωπικού του εργολάβου. Δια τις εκ δόλου ή αμέλειας πράξεις τούτων κατά την εκτέλεση της εργασίας υπέχει ακέραια την ευθύνη ο ανάδοχος.

**7.6 ΠΕΡΙΒΑΛΛΟΝΤΙΚΕΣ ΥΠΟΧΡΕΩΣΕΙΣ ΠΑΡΟΧΟΥ**

Ο Πάροχος υποχρεούται να τηρεί τις εκάστοτε διατάξεις της κείμενης περιβαλλοντικής νομοθεσίας. Συγκεκριμένα θα πρέπει:

**α)** Για την νόμιμη άσκηση της δραστηριότητας συλλογής & μεταφοράς μη επικίνδυνων αποβλήτων οφείλουν να είναι εγγεγραμμένοι στο Ηλεκτρονικό Μητρώο Αποβλήτων (Η.Μ.Α.) του Υπουργείου Περιβάλλοντος & Ενέργειας (Υ.Π.ΕΝ.) και να διαθέτουν εν ισχύ ασφαλιστικό συμβόλαιο στο οποίο αναγράφεται ότι η ασφαλιστική κάλυψη αφορά σε τρίτους και στην επαναφορά του περιβάλλοντος στην πρότερη κατάσταση σε περίπτωση ζημιάς, ύψους κατ’ ελάχιστο εκατό χιλιάδων (100.000) ευρώ ετησίως (αρ.(52), παρ.(3), εδαφ.(ε) του ν.4819/2021(ΦΕΚ 129/Α/23-7-2021), “Ολοκληρωμένο πλαίσιο για τη διαχείριση των αποβλήτων…” ) και

**β)** Επιπρόσθετα για τη συλλογή & μεταφορά αποβλήτων που ανήκουν στην κατηγορία 17 του Ευρωπαϊκού Καταλόγου Αποβλήτων (ΕΚΑ) και η διαχείρισή τους διέπεται από τις διατάξεις των ν.4819/2021(ΦΕΚ 129/Α/23-7-2021), “Ολοκληρωμένο πλαίσιο για τη διαχείριση των αποβλήτων…” & της Υ.Α. 36259/1757/Ε103/2010 (ΦΕΚ 1312/Β` 24.8.2010 , “Μέτρα, όροι και προγράμματα για την εναλλακτική διαχείριση των αποβλήτων από εκσκαφές, κατασκευές και κατεδαφίσεις (ΑΕΚΚ)”, οι οικονομικοί φορείς οφείλουν να έχουν:

1. σύμβαση με εγκεκριμένο σύστημα εναλλακτικής διαχείρισης και
2. στο όχημα μεταφοράς να έχει τοποθετηθεί ηλεκτρονικό σύστημα εντοπισμού θέσης (GPS) και να τηρούνται τα στοιχεία για διάστημα ενός (1) έτους τουλάχιστον (αρ.(30), παρ.(9), του ν. 4819/2021).

**ΑΡΘΡΟ 8ο ΔΙΟΙΚΗΣΗ ΕΡΓΟΥ – ΕΠΙΤΡΟΠΗ ΕΛΕΓΧΟΥ ΕΡΓΑΣΙΩΝ**

Η επίβλεψη των εργασιών θα γίνεται από μόνιμη τριμελή Επιτροπή Ελέγχου και Πιστοποίησης εργασιών (ομάδα ελέγχου) της υπηρεσίας που θα παρακολουθεί και θα ελέγχει τη σύμβαση. Ο Πάροχος υπόκειται στον έλεγχο της Υπηρεσίας, που εκπροσωπείται από το προσωπικό μόνιμης επιτροπής ελέγχου και πιστοποίησης των εργασιών. Ο Πάροχος οφείλει να επιτρέπει ελεύθερα την είσοδο στην Επιτροπή και σε όλους τους εντεταλμένους για τον έλεγχο των εργασιών υπαλλήλους της Υπηρεσίας, στα εργοτάξια, κλπ. Το ίδιο ισχύει και για όποιον άλλο, η Υπηρεσία θα δώσει σχετική έγκριση.

Ο Πάροχος έχει την υποχρέωση να συμμορφώνεται προς τις έγγραφες εντολές της Υπηρεσίας, που δίνονται για την άρτια, εύρυθμη και έντεχνη εκτέλεση της σύμβασης παροχής υπηρεσιών και οφείλει να διευκολύνει την Επιτροπή στην άσκηση των ελέγχων κ.λπ. χωρίς στο παραμικρό να μειώνεται η ευθύνη του Παρόχου για την ικανοποίηση των όρων της Σύμβασης, η Υπηρεσία παρακολούθησης και ελέγχου διατηρεί το δικαίωμα να συμπληρώνει ενέργειες του Παρόχου, αν τούτο απαιτείται, σε βάρος και για λογαριασμό του, σύμφωνα με τα προβλεπόμενα στα Συμβατικά Τεύχη και την ισχύουσα νομοθεσία. Το ότι η Υπηρεσία ελέγχει τη σύμβαση δεν απαλλάσσει τον Πάροχο από οποιαδήποτε ευθύνη, που προκύπτει από τις συμβατικές του υποχρεώσεις ή και τους ισχύοντες Νόμους, Διατάξεις κλπ., ούτε εξασθενίζει τις πλήρεις και αποκλειστικές ευθύνες του και υποχρεώσεις του που επιτάσσουν οι όροι της Διακήρυξης, της παρούσας Σ.Υ. και των λοιπών Τευχών Δημοπράτησης.

**ΑΡΘΡΟ 9ο ΜΕΛΕΤΗ ΣΥΝΘΗΚΩΝ ΤΟΥ ΕΡΓΟΥ**

Η έννοια της προσφοράς του αναδόχου είναι και βεβαίωση ότι αυτός έλαβε υπόψη τις γενικές και ειδικές συνθήκες των εργασιών, δηλαδή την θέση των εργασιών, τις απαιτούμενες με κάθε μέσο μεταφορές, την διάθεση, διακίνηση και εναποθήκευση των υλικών, την κατάσταση των οδών, την ανάγκη κατασκευής οδών προσπελάσεως, την ευχέρεια εξεύρεσης εργατικών χεριών, νερού, ηλεκτρικού ρεύματος, τις καιρικές συνθήκες και οποιεσδήποτε άλλες τοπικές, ειδικές και γενικές συνθήκες, τα ζητήματα που μπορεί να προκύψουν κατά οποιονδήποτε τρόπο και μπορούν να επηρεάσουν το κόστος των εργασιών και ότι εργασίες θα εκτελεστούν σύμφωνα με την σύμβαση προς την οποία σε κάθε περίπτωση υποχρεούται να συμμορφωθεί ο ανάδοχος.

**ΑΡΘΡΟ 10ο ΠΑΡΑΛΑΒΗ ΕΡΓΑΣΙΩΝ**

Η παραλαβή των εργασιών θα γίνεται από την αρμόδια επιτροπή παραλαβής και μετά τον έλεγχο αυτών κατά την κρίση της. Στη συνέχεια θα υπογράφεται το σχετικό πρωτόκολλο.

**ΑΡΘΡΟ 11ο ΠΡΟΘΕΣΜΙΕΣ**

Η συνολική διάρκεια εκτέλεσης της Σύμβασης **«Συντήρηση-καθαρισμός ρεμάτων Π.Ε. Ευρυτανίας»** ορίζεται σε **6** μήνες από την υπογραφή του εγγράφου της σύμβασης.

**ΑΡΘΡΟ 12ο ΧΡΟΝΟΔΙΑΓΡΑΜΜΑ ΕΚΤΕΛΕΣΗΣ ΕΡΓΑΣΙΩΝ ΠΑΡΟΧΗΣ ΥΠΗΡΕΣΙΩΝ**

Οι εργασίες θα είναι άριστης ποιότητας και σύμφωνα με τις αναλυτικές περιγραφές των άρθρων, τις υφιστάμενες Π.Τ.Π. και τις οδηγίες επίβλεψης.

Οι εργασίες δεν θα είναι συνεχείς, αλλά θα εκτελούνται ύστερα από γραπτή εντολή της Υπηρεσίας, στην οποία θα καθορίζονται τα τμήματα των ρεμάτων. Για τον λόγο αυτό ο Πάροχος δεν έχει υποχρέωση να καταθέσει χρονοδιάγραμμα.

**ΑΡΘΡΟ 13ο ΠΛΗΡΩΜΕΣ-ΠΡΩΤΟΚΟΛΛΑ ΤΜΗΜΑΤΙΚΗΣ ΠΟΣΟΤΙΚΗΣ ΚΑΙ ΠΟΙΟΤΙΚΗΣ ΠΑΡΑΛΑΒΗΣ ΥΠΗΡΕΣΙΩΝ**

Η τριμελής επιτροπή ελέγχου και πιστοποίησης εργασιών στο τέλος κάθε μήνα και μέσα σε διάστημα πέντε το πολύ ημερών, υποχρεούται να συντάξει έκθεση στην οποία θα αναφέρεται η ποσότητα και η ποιότητα των εργασιών που πραγματοποιήθηκαν.

Η Επιτροπή (ομάδα ελέγχου), έχει καθήκον την ποιοτική και ποσοτική παραλαβή των υπηρεσιών που θα παρέχονται από τον Πάροχο.

Η σύνταξη και η υπογραφή Πρωτοκόλλων Τμηματικής & Οριστικής Παραλαβής Υπηρεσιών δεν περιορίζει τις αρμοδιότητες της Υπηρεσίας και της Επιτροπής Προσωρινής - Οριστικής Παραλαβής, για τον επιτόπιο ποιοτικό και ποσοτικό έλεγχο των διαφόρων συμβατικών παροχών που επιμετρήθηκαν.

**ΠΙΣΤΟΠΟΙΗΣΕΙΣ – ΠΛΗΡΩΜΕΣ**

Οι τιμές μονάδας του συμβατικού τιμολογίου είναι σταθερές και αμετάβλητες σε όλη τη διάρκεια της εκτέλεσης των εργασιών και για κανένα λόγο και σε καμία αναθεώρηση δεν υπόκεινται. Η πληρωμή θα γίνεται κατόπιν υποβολής από τον ανάδοχο στην επιβλέπουσα υπηρεσία τιμολογίων που θα συνοδεύεται από τις σχετικές επιμετρήσεις. Στην περίπτωση που η Επιτροπή παραλαβής συμφωνήσει ως προς την ποιότητα των εργασιών, θα καταβάλλεται στον ανάδοχο η αξία του εκάστοτε τιμολογίου. Η πληρωμή του Παρόχου για τις παρεχόμενες υπηρεσίες, θα πραγματοποιείται σύμφωνα με τα εξής:

* Η πληρωμή θα γίνεται τμηματικά, ανά μήνα, με βάση τις πιστοποιήσεις των εργασιών που έχουν εκτελεστεί μέσα στα όρια των εντολών που έχει λάβει από την υπηρεσία παρακολούθησης και ελέγχου.
* Η πραγματοποίηση τόσο των τμηματικών πληρωμών όσο και της οριστικής πληρωμής της αμοιβής του Παρόχου, καθώς και η εκκαθάριση όλων των αμοιβαίων απαιτήσεων από την σύμβαση, γίνεται με βάση τους λογαριασμούς και τις πιστοποιήσεις.
* Αν η πληρωμή ενός λογαριασμού καθυστερήσει χωρίς υπαιτιότητα του παρόχου, πέραν του διμήνου από την υποβολή του, οφείλεται, αν υποβληθεί έγγραφη όχληση και από την ημερομηνία υποβολής της, τόκος υπερημερίας που υπολογίζεται σύμφωνα με το άρθρο 4 του ΠΔ. 166/2003 (ΦΕΚ 38 Α΄) και ο Πάροχος μπορεί να διακόψει τις εργασίες, αφού κοινοποιήσει στην υπηρεσία ειδική έγγραφη δήλωση.
* Επιτρέπεται η εκ μέρους του Παρόχου της σύμβασης εκχώρηση χρηματικής απαίτησης, για την οποία έχει συνταχθεί και εγκριθεί πιστοποίηση εργασιών, σε αναγνωρισμένες τράπεζες ή νομικά πρόσωπα δημοσίου δικαίου ή προμηθευτές υλικών και μηχανημάτων για την εκτέλεση της σύμβασης εκ του οποίου προέρχεται η απαίτηση ή εργάτες και υπαλλήλους που χρησιμοποιήθηκαν ή χρησιμοποιούνται για την κατασκευή του. Για την κατάσχεση και εκχώρηση της αμοιβής του Παρόχου, εφαρμόζονται οι ισχύουσες διατάξεις. Κατ’ εξαίρεση κατά της απαιτήσεως της αμοιβής του Παρόχου, μπορεί πάντα να συμψηφίζονται εκκαθαρισμένες απαιτήσεις της αναθέτουσας αρχής κατά του Παρόχου, προερχόμενες από την εκτέλεση άλλων εργασιών και μέχρι ποσοστό είκοσι τοις εκατό (20%) από κάθε πιστοποίηση εκτελούμενης εργασίας.
* Οι ποσότητες που θα περιλαμβάνονται στη Συνοπτική Επιμέτρηση, θα πρέπει να έχουν προηγουμένως παραληφθεί με Πρωτόκολλο Τμηματικής & Οριστικής Παραλαβής Υπηρεσιών (Π.Τ.Ο.Π.Υ.) από την αρμόδια Επιτροπή (ομάδα ελέγχου).

Η Επιτροπή προσωρινής και οριστικής παραλαβής μέσα σε τρεις μέρες από την έγκριση της αναλυτικής επιμέτρησης και του Π.Τ.Ο.Π.Υ θα παραλαμβάνει τις εργασίες.

Προϋπόθεση πληρωμής των λογαριασμών, είναι όλα τα παραπάνω.

Στο λογαριασμό θα επισυνάπτονται επίσης όλα τα σχετικά δικαιολογητικά που απαιτούνται με την κείμενη Νομοθεσία (φορολογική και ασφαλιστική ενημερότητα, νόμιμες κρατήσεις, κλπ.). Αν συντρέχουν περιπτώσεις επιβολής ποινικής ρήτρας, προστίμων κλπ. (κατά τους όρους αυτής της Σ.Υ. και των λοιπών όρων δημοπράτησης) αυτές θα απομειώνουν το πιστοποιούμενο ποσό.

**ΑΡΘΡΟ 14ο ΠΑΡΑΤΑΣΗ ΕΡΓΑΣΙΩΝ – ΕΚΠΤΩΣΗ ΑΝΑΔΟΧΟΥ**

Όταν ο Πάροχος δεν συμμορφώνεται με τις υποχρεώσεις του, με εφαρμογή των αντίστοιχων άρθρων της παρούσας που απορρέουν από την σύμβαση και τους λοιπούς όρους των Συμβατικών Τευχών, ο Πάροχος μπορεί να κηρυχτεί έκπτωτος.

Για κάθε μέρα υπέρβασης της τμηματικής προθεσμίας ορίζεται ποινική ρήτρα **50** ΕΥΡΩ, η οποία επιβάλλεται στον ανάδοχο με απόφαση μετά από αιτιολογημένη έκθεση της υπηρεσίας.

Παράταση της σύμβασης δίνεται με απόφαση της Περιφέρειας Στερεάς Ελλάδας μετά από εισήγηση της υπηρεσίας εφόσον δεν εκτελεστεί το σύνολο των εργασιών και υπάρχει αδιάθετη πίστωση και μέχρι την διακήρυξη νέου διαγωνισμού και ύπαρξη νέου αναδόχου.

**ΑΡΘΡΟ 15ο - ΒΕΒΑΙΩΣΗ ΠΕΡΑΙΩΣΗΣ – ΤΕΛΙΚΗ ΕΠΙΜΕΤΡΗΣΗ – ΕΡΓΑΣΙΕΣ ΕΠΙΤΗΡΗΣΗΣ / ΑΡΣΗ ΕΠΙΚΙΝΔΥΝΟΤΗΤΑΣ- ΒΕΒΑΙΩΣΗ ΠΕΡΑΙΩΣΗΣ**

Όταν λήξει η προθεσμία περάτωσης του συνόλου της σύμβασης, η επιτροπή ελέγχου και πιστοποίησης εργασιών αναφέρει στη υπηρεσία παρακολούθησης και ελέγχου αν οι εργασίες έχουν περατωθεί ή αν οι εργασίες δεν έχουν περατωθεί, οπότε αναφέρει συγκεκριμένα αυτές που απομένουν για εκτέλεση. Αν οι εργασίες έχουν περατωθεί, ο προϊστάμενος εκδίδει βεβαίωση για το χρόνο περάτωσης των εργασιών (βεβαίωση περάτωσης των εργασιών).

Αν στις εργασίες που έχουν περατωθεί διαπιστωθούν επουσιώδεις μόνο ελλείψεις που δεν επηρεάζουν τη λειτουργικότητα των εργασιών, ο προϊστάμενος γνωστοποιεί με διαταγή του προς τον Πάροχο τις ελλείψεις που έχουν επισημανθεί και τάσσει εύλογη προθεσμία για την αποκατάστασή τους. Στην περίπτωση αυτή η βεβαίωση περάτωσης εκδίδεται μετά την εμπρόθεσμη αποκατάσταση των ελλείψεων και αναφέρει το χρόνο που περατώθηκε η σύμβαση, χωρίς να λαμβάνεται υπόψη ο χρόνος αποκατάστασης. Αν οι εργασίες δεν έχουν περατωθεί ή οι ελλείψεις που διαπιστώθηκαν δεν είναι επουσιώδεις ή αν δεν περατώθηκαν από τον Πάροχο εμπρόθεσμα οι εργασίες αποκατάστασης επουσιωδών ελλείψεων, σύμφωνα με την προηγούμενη παράγραφο εφαρμόζονται, ανάλογα με την περίπτωση, οι διατάξεις περί έκπτωσης Παρόχου.

**ΤΕΛΙΚΗ ΕΠΙΜΕΤΡΗΣΗ**

Η Τελική Επιμέτρηση είναι η επιβεβαίωση όλων των επιμέρους εργασιών ποιοτικά και ποσοτικά. Στην Τελική Επιμέτρηση εκτός της ανακεφαλαίωσης όλων των γενομένων Τμηματικών & Οριστικών Παραλαβών των Υπηρεσιών, μπορεί να συμπεριλάβει και κάθε άλλο ενδεχόμενο αίτημά του που προέκυψε από την εκτέλεση της παρούσας Σύμβασης.

**ΑΡΘΡΟ 16ο - ΤΕΛΙΚΕΣ ΔΙΑΤΑΞΕΙΣ**

Οι διαγωνιζόμενοι με την υποβολή προσφοράς τεκμαίρεται ότι έχουν διερευνήσει πλήρως τα παρακάτω, είναι ενήμεροι των συνθηκών εκτέλεσης της Σύμβασης και έχουν εκτιμήσει με επάρκεια τους επιχειρηματικούς κινδύνους και όλες εκείνες τις συνθήκες που θα επηρεάσουν την διαμόρφωση της Προσφοράς τους :

1. Με την υποβολή της προσφοράς του ο Πάροχος αποδέχεται ότι είναι απόλυτα ενήμερος της φύσης και τοποθεσίας των χώρων της σύμβασης, των γενικών και τοπικών συνθηκών εκτέλεσης των εργασιών, κυρίως όσον αφορά στην προμήθεια κάθε είδους υλικών, μηχανημάτων κλπ., στις θέσεις προσωρινής ή οριστικής απόθεσης προϊόντων εκσκαφής, στις μεταφορές, διάθεση, διαχείριση και αποθήκευση υλικών, ύπαρξη εργατοτεχνικού εν γένει προσωπικού, νερού, ηλεκτρικού ρεύματος, οδών, του τυχόν υπάρχοντος δικτύου ύδρευσης και αποχέτευσης της περιοχής, στους φόρτους της υπάρχουσας κυκλοφορίας, στο ευμετάβλητο των καιρικών συνθηκών, στην διαμόρφωση και κατάσταση του εδάφους, στο είδος, ποιότητα και ποσότητα των υλικών που μπορούν να συναντηθούν πάνω και κάτω από το έδαφος κλπ.
2. Με την υποβολή της προσφοράς του ο Πάροχος αποδέχεται ότι είναι απόλυτα ενήμερος για τις συνθήκες εκτέλεσης της σύμβασης, καθώς και τις ενδεχόμενες δυσχέρειες και καθυστερήσεις από την παρέμβαση ΟΚΩ ή τυχόν απαιτούμενες απαλλοτριώσεις κλπ. και έχει λάβει υπόψη ότι καμία απαίτηση σχετική με αποζημίωση θα του αναγνωριστεί κατά οποιοδήποτε τρόπο, λόγω των ανωτέρω τοπικών συνθηκών ή δυσχερειών κυκλοφορίας και τέλος ότι έχει μελετήσει, με το σκοπό να συμμορφωθεί με τα υπάρχοντα διαγράμματα της μελέτης καθώς και τα συμβατικά στοιχεία τα οποία συνιστούν μαζί με αυτή την Ε.Σ.Υ την βάση της προσφοράς του.

**ΑΡΘΡΟ 17ο - ΦΟΡΟΙ - ΤΕΛΗ**

Ο ανάδοχος επιβαρύνεται με όλους τους φόρους, τα τέλη και τις νόμιμες κρατήσεις που ισχύουν κατά την ημέρα διενέργειας του διαγωνισμού.

**ΑΡΘΡΟ 18ο - ΗΜΕΡΟΛΟΓΙΟ ΕΡΓΑΣΙΩΝ**

Οι εργασίες δεν θα είναι συνεχείς, αλλά θα εκτελούνται ύστερα από γραπτή εντολή της Υπηρεσίας, στην οποία θα καθορίζονται τα τμήματα των ρεμάτων προς καθαρισμό. Ο Πάροχος έχει υποχρέωση διατήρησης ημερολογίου εργασιών καταγράφοντας τα τμήματα των ρεμάτων που καθαρίζει.

**ΑΡΘΡΟ 19ο - ΜΗΤΡΩΟ**

**α.** Ο Πάροχος είναι υποχρεωμένος, της δαπάνης ανηγμένης στις τιμές προσφοράς του, να συντάξει το Μητρώο παροχής υπηρεσιών, όπως αυτό θα εκτελεστεί τελικά,

**β.** Η σύμβαση θα θεωρηθεί ότι δεν έχει περαιωθεί, αν δεν υποβληθεί στην Υπηρεσία παρακολούθησης και ελέγχου μετά το πέρας των εργασιών το Μητρώο, σε δύο (2) αντίγραφα και ένα αντίγραφο σε ηλεκτρονική μορφή.

Για τη σύμβαση αυτή θα συνταχθούν και σε ηλεκτρονική μορφή:

1. Απόσπασμα χάρτου σε κλίμακα 1:2000 και θα δείχνεται η θέση των εργασιών που πραγματοποιήθηκαν.
2. Στο μητρώο θα υπάρχει ενδεικτικό φωτογραφικό υλικό, με τις επιφάνειες των χώρων πριν και μετά την επέμβαση του Παρόχου από τις εργασίες.

**ΑΡΘΡΟ 20ο ΕΚΠΡΟΣΩΠΗΣΗ ΠΑΡΟΧΟΥ**

Ο Πάροχος είναι υποχρεωμένος, καθ' όλη τη διάρκεια παροχής των υπηρεσιών του στα πλαίσια της παρούσας σύμβασης παροχής υπηρεσιών, είτε να διευθύνει τις υπό εκτέλεση εργασίες αυτοπροσώπως είτε με ειδικό εξουσιοδοτημένο αντιπρόσωπό του, που θα διαθέτει την αναγκαία τεχνική κατάρτιση, τον οποίο ο Πάροχος θα έχει ορίσει Δ/ντή της σύμβασης παροχής υπηρεσιών κατά την υπογραφή του εγγράφου της σύμβασης. Ο Δ/ντής της σύμβασης παροχής υπηρεσιών μπορεί να είναι ολικά ή μερικά και πληρεξούσιος ή εκπρόσωπος του Παρόχου. Ο Πάροχος γνωστοποιεί στην υπηρεσία – ΔΤΕ ΠΕ Ευρυτανίας Περιφέρειας Στερεάς Ελλάδας κατά την υπογραφή του εγγράφου της σύμβασης, τη νόμιμη εκπροσώπησή του ή τους τυχόν πληρεξούσιους. Έγγραφα για τα οποία χρειάζονται την υπογραφή από τον Πάροχο ή αντίκλητό του (τεχνικό στέλεχος της επιχείρησης ή άλλο πρόσωπο που έχει τα νόμιμα τυπικά και ουσιαστικά προσόντα) και έχουν σχέση με την εκτέλεση της Σύμβασης, θα κοινοποιούνται στον πάροχο με όργανο της Υπηρεσίας ή με οποιοδήποτε άλλο δημόσιο όργανο ή με δικαστική επιμελητή. Τα αναφερόμενα πρόσωπα μπορούν, εφόσον τύχουν σχετικής εξουσιοδότησης, να είναι ολικώς ή μερικώς πληρεξούσιοι ή εκπρόσωποι του Παρόχου. Οποιαδήποτε εξουσιοδότηση θα πρέπει να κατατεθεί στην Υπηρεσία. Με την εξουσιοδότηση αυτή τα ανωτέρω πρόσωπα αντιπροσωπεύουν τον πάροχο και κατά την υπογραφή όλων των σχετικών εγγράφων που αφορούν στην παρούσα Σύμβαση και αναφέρονται στα επόμενα άρθρα της παρούσας, όπως Πρωτοκόλλα Τμηματικής & Οριστικής Ποιοτικής και Ποσοτικής Παραλαβής Υπηρεσιών (Π.Τ.Ο.Π.Υ.) και των επιμετρήσεων εν γένει, των Λογαριασμών - Πιστοποιήσεων με τα συνοδεύοντα αυτές στοιχεία όπως επίσης και να υποβάλουν οποιοδήποτε έγγραφο αφορά τη σύμβαση.

Κατά την υπογραφή του εγγράφου της σύμβασης ο Πάροχος δηλώνει την έδρα του και την ακριβή διεύθυνσή του. Μέχρι την πλήρη εκκαθάριση της Σύμβασης κάθε μεταβολή των στοιχείων αυτών δηλώνεται υποχρεωτικά και χωρίς καθυστέρηση στη υπηρεσία – ΔΤΕ ΠΕ Ευρυτανίας Περιφέρειας Στερεάς Ελλάδας**.** Διαφορετικά κάθε κοινοποίηση που γίνεται στην παλαιότερη διεύθυνση που έχει δηλώσει ο Πάροχος, επιφέρει όλα τα νόμιμα αποτελέσματά της.

Επίσης ο Πάροχος, αν δεν είναι κάτοικος Καρπενησίου, δηλώνει κατά την υπογραφή του εγγράφου σύμβασης εγγράφως αντίκλητο, κάτοικο της έδρας της υπηρεσίας – ΔΤΕ ΠΕ Ευρυτανίας Περιφέρειας Στερεάς Ελλάδας. Ο αντίκλητος πρέπει να είναι αποδεκτός από την υπηρεσία.Η δήλωση του Παρόχου συνοδεύεται από δήλωση και του οριζομένου ως αντικλήτου ότι αποδέχεται τον γενόμενο διορισμό του. Κάθε κοινοποίηση προς τον αντίκλητο θεωρείται ότι γίνεται προς τον Πάροχο. Αντικατάσταση του αντικλήτου είναι δυνατή με ανάλογη εφαρμογή της παραπάνω διαδικασίας. Η αντικατάσταση ισχύει μόνο μετά την αποδοχή του νέου αντικλήτου από τη υπηρεσία – ΔΤΕ ΠΕ Ευρυτανίας Περιφέρειας Στερεάς Ελλάδας . Η υπηρεσία – ΔΤΕ ΠΕ Ευρυτανίας Περιφέρειας Στερεάς Ελλάδαςέχει πάντοτε το δικαίωμα να ζητά την αντικατάσταση του αντικλήτου, αν αυτός αρνηθεί την παραλαβή εγγράφων ή απουσιάζει συστηματικά από την έδρα του ή γενικά κριθεί ακατάλληλος. Στην περίπτωση αυτή ο Πάροχος είναι υποχρεωμένος να ορίσει χωρίς καμιά καθυστέρηση νέο αντίκλητο.

**ΑΡΘΡΟ 21ο - ΧΡΗΜΑΤΟΔΟΤΗΣΗ - ΕΠΕΙΓΟΥΣΕΣ ΕΡΓΑΣΙΕΣ**

**ΧΡΗΜΑΤΟΔΟΤΗΣΗ ΤΟΥ ΕΡΓΟΥ**

Η σύμβαση θα χρηματοδοτηθεί από τις πιστώσεις του **Προγράμματος « ΠΠΑ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 2021-2025» με κωδικό …..**

**ΕΠΕΙΓΟΥΣΕΣ ΕΡΓΑΣΙΕΣ**

Εάν κατά τη διάρκεια του συμβατικού χρόνου παροχής υπηρεσιών παραστεί ανάγκη να εκτελεστούν επείγουσες πρόσθετες εργασίες, αυτές θα εκτελεστούν στα οικονομικά πλαίσια της σύμβασης και εφόσον εγκριθεί από την Αναθέτουσα Αρχή η εκτέλεσή τους. Για την έγκριση αυτή η Υπηρεσία παρακολούθησης και ελέγχου συντάσσει τεχνική περιγραφή των εργασιών, με αιτιολόγηση του επείγοντος. Ο Πάροχος είναι υποχρεωμένος να εκτελέσει τις εργασίες αυτές.